Title: ประกาศคณะกรรมการควบคุมการขนส่งทางบกกลาง ฉบับที่ 1720 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 551 ท่าอากาศยานสุวรรณภูมิ - อนุสาวรีย์ชัยสมรภูมิ (ทางด่วน) เป็น ท่าอากาศยานสุวรรณภูมิ - สยามพารากอน (ทางด่วน)

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๒๐ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
๕๕๑ ท่าอากาศยานสุวรรณภูมิ - อนุสาวรีย์ชัยสมรภูมิ (ทางด่วน)
เป็น
ท่าอากาศยานสุวรรณภูมิ - สยามพารากอน (ทางด่วน)[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๖๔๕ (พ.ศ. ๒๕๔๙) ประกาศ ณ วันที่ ๘ กุมภาพันธ์ ๒๕๔๙ กำหนดเส้นทางสำหรับการขนส่งประจำทางด้วยรถโดยสารหมวด
๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๕๑ ท่าอากาศยานสุวรรณภูมิ
- อนุสาวรีย์ชัยสมรภูมิ (ทางด่วน) นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๗/๒๕๔๙
เมื่อวันที่ ๑๙ กันยายน ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด
๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๕๑ ท่าอากาศยานสุวรรณภูมิ
- อนุสาวรีย์ชัยสมรภูมิ (ทางด่วน) เป็น ท่าอากาศยานสุวรรณภูมิ  สยามพารากอน
(ทางด่วน) โดยให้ใช้รายละเอียดเส้นทางดังต่อไปนี้
สายที่
๕๕๑ ท่าอากาศยานสุวรรณภูมิ - สยามพารากอน (ทางด่วน)
จากท่าอากาศยานสุวรรณภูมิไปสยามพารากอน
เริ่มต้นจากท่าอากาศยานสุวรรณภูมิ ไปตามทางพิเศษระหว่างเมือง
(กรุงเทพฯ - ชลบุรีสายใหม่) ไปตามทางพิเศษศรีรัช ลงทางพิเศษที่ด่านพระราม ๙ ไปตามถนนพระราม
๙ ถนนอโศก - ดินแดงถนนดินแดง ถนนราชวิถี ถึงอนุสาวรีย์ชัยสมรภูมิ ไปตามถนนพญาไท แยกซ้ายไปตามถนนเพลินจิตจนสุดเส้นทางที่ศูนย์การค้าสยามพารากอน
จากสยามพารากอนไปท่าอากาศยานสุวรรณภูมิ
เริ่มต้นจากศูนย์การค้าสยามพารากอน ไปตามถนนเพลินจิต
แยกซ้ายไปตามถนนราชดำริไปตามถนนราชปรารภ แยกขวาไปตามถนนดินแดง แล้วไปตามเส้นทางเดิม
จนสุดเส้นทางที่ท่าอากาศยานสุวรรณภูมิ

ประกาศ
ณ วันที่ ๒๐ พฤศจิกายน พ.ศ. ๒๕๔๙
ปิยะพันธ์
จัมปาสุต
อธิบดีกรมการขนส่งทางบก
รักษาราชการแทน
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๑๕
มกราคม ๒๕๕๐

[๑]
ราชกิจานุเบกษา เล่ม ๑๒๔/ตอนที่ ๒ ง/หน้า ๒๐๕/๔ มกราคม ๒๕๕๐